**UPISI U 1. RAZRED – IZBOR STRANOG JEZIKA**

4. srpnja 2017. u 08:00 sati održat će se provjera znanja stranog jezika SAMO ZA UČENIKE KOJI KAO PRVI STRANI JEZIK ŽELE UČITI JEZIK KOJI SU UČILI MANJE OD ČETIRI GODINE U OSNOVNOJ ŠKOLI. Rok za prijavu provjere znanja je 30.6.2017. na e-mail škole:

ured@ss-ekonomsko-turisticka-ka.skole.hr

Ako učenik kao prvi strani jezik nastavlja učiti jezik koji je učio u osnovnoj školi ili mijenja prvi strani jezik za jezik koji je učio najmanje četiri godine u osnovnoj školi, ne treba pristupiti provjeri znanja.

Učenici koji ostvare pravo upisa u program EKONOMIST uče samo prvi strani jezik engleski ili njemački, ovisno o odabiru učenika.

Učenici koji ostvare pravo upisa u program POSLOVNI TAJNIK uče kao prvi strani jezik engleski ili njemački, ovisno o odabiru učenika. Oni koji odaberu engleski kao prvi strani jezik, uče kao drugi strani jezik njemački početni ili njemački napredni, ovisno o odabiru i predznanju učenika. Oni koji odaberu njemački kao prvi strani jezik, uče kao drugi strani jezik engleski napredni.

Učenici koji ostvare pravo upisa u program HOTELIJERSKO-TURISTIČKI TEHNIČAR uče tri strana jezika. Kao prvi strani jezik uči se engleski ili njemački, ovisno o odabiru učenika. Oni koji kao prvi jezik odaberu engleski, kao drugi uče njemački početni bez obzira na predznanje. Oni koji kao prvi jezik odaberu njemački, kao drugi uče engleski napredni. Svi učenici kao treći strani jezik uče francuski početni.

Učenici koji ostvare pravo upisa u našu školu dobit će detaljne upute za odabir udžbenika iz stranog jezika na dan upisa 14. i 17. 7.2017.

**VAŽNO!!!**

 **Molimo sve učenike da prilikom izbora jezika odaberu samo jedan prvi strani jezik – svi obrazovni programi; samo jedan drugi strani jezik – obrazovni programi poslovni tajnik i hotelijersko-turistički tehničar; i samo jedan treći strani jezik – obrazovni program hotelijersko-turistički tehničar.**

**Dakle, u kartici *Prvi strani jezik* popunite samo prvi izbor iz padajućeg izbornika, a drugi izbor ostavite praznim – svi obrazovni programi.**

**U kartici *Drugi strani jezik* popunite samo prvi izbor tako da odaberete jedan od ponuđenih jezika, a drugi izbor ostavite praznim – obrazovni programi poslovni tajnik i hotelijersko-turistički tehničar.**

**U kartici *Treći strani jezik* popunite samo prvi izbor tako da odaberete jedan od ponuđenih jezika, a drugi izbor ostavite praznim – obrazovni program hotelijersko-turistički tehničar.**